दोपहर में अखिलेश सिंह के सरेंडर की चर्चा, शाम को गिरफ्तारी की अफवाह
झामुमोनेता उपेन्द्र सिंह, उसके सहयोगी अमित राय समेत कई हत्यारों का आरोपी गैंगस्टर अखिलेश सिंह को लेकर बुधवार को शहर में चर्चा का बाजार गर्म रहा। पुलिस महकमा में दिनभर सूचना अाती रही। दोपहर में अखिलेश के बिहार के बक्सर में सरेंडर करने की चर्चा होती रही तो शाम होते ही उत्तर प्रदेश में गिरफ्तारी और फिर गैंगवार की सूचना आती रही। पुलिस कार्यालय से लेकर अखबारनवीस खबर की हकीकत जानने में दिनभर उलझे रहे।
पुलिस विभाग के अधिकारी से लेकर सिपाही तक देर रात तक सच्चाई का पता लगाने में परेशान रहे। घाघीडीह जेल में भी चर्चा चलती रही। एक ओर अखिलेश सिंह के समर्थक चिंतित थे, वही उनके विरोधियों में खुशी थी। हालांकि वारदात की पुष्टि नहीं हो सकी है। अखिलेश सिंह पर 50 से ज्यादा मामले दर्ज हैं। वह जेल से जमानत पर रिहा हुआ था।
bho_Deva hin_Deva hin_Deva